stanford-oval/wikipedia huggingface dataset:
พระเจ้าบรมวงศ์เธอ พระองค์เจ้าประภาพรรณพิไลย
พระประวัติ

พระองค์เจ้าประภาพรรณพิไลย เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาพร้อม ธิดาของพระยาพิษณุโลกาธิบดี (บัว) เมื่อวันพฤหัสบดี ขึ้น 3 ค่ำ เดือน 9 ปีระกา สัปตศก จ.ศ. 1247 ตรงกับวันที่ 13 สิงหาคม พ.ศ. 2428 เป็นพระราชธิดาแฝดคู่กับพระเจ้าบรมวงศ์เธอ พระองค์เจ้าประไพพรรณพิลาส โดยพระองค์เป็นพระเชษฐภคินี และเป็นพระราชธิดาแฝดคู่เดียวในพระบาทสมเด็จพระจุลจอมเกล้าเจ้าอยู่หัว เป็นคู่ที่สี่และคู่ล่าสุดในราชวงศ์จักรี ซึ่งก่อนหน้านั้นมีพระราชวงศ์แฝดสามคู่ ได้แก่
พระเจ้าราชวรวงศ์เธอ พระองค์เจ้า (แฝดชาย-หญิง) ในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาทรัพย์ เมื่อพ.ศ. 2353 และสิ้นพระชนม์ในวันประสูติ
พระเจ้าบรมวงศ์เธอ พระองค์เจ้า (แฝดหญิง-หญิง) ในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาหนูจีน เมื่อพ.ศ. 2354 และสิ้นพระชนม์เมื่อมีพระชันษาราว 6 - 7 วัน
พระราชวรวงศ์เธอ พระองค์เจ้า (แฝดชาย-ชาย) ในกรมพระราชวังบวรวิไชยชาญ ประสูติแต่จอมมารดาหม่อมหลวงปริก เมื่อพ.ศ. 2400 และสิ้นพระชนม์ในปีเดียวกัน
พระบาทสมเด็จพระจุลจอมเกล้าเจ้าอยู่หัวโปรดปรานพระราชธิดาแฝด และทรงพระกรุณาโปรดเกล้าฯ ให้พระพี่เลี้ยงเชิญตามเสด็จด้วยอยู่เสมอ  จนกระทั่งพระองค์เจ้าประไพพรรณพิลาส พระขนิษฐาแฝดประชวร และสิ้นพระชนม์เมื่อวันที่ 17 พฤศจิกายน พ.ศ. 2429 สิริพระชันษา 1 ปี 3 เดือน
หลังจากเจ้าจอมมารดาพร้อม ถึงแก่อนิจกรรม สมเด็จพระศรีสวรินทิราบรมราชเทวี พระพันวัสสาอัยยิกาเจ้าทรงทูลขอพระราชทาน พระเจ้าลูกเธอ พระองค์เจ้าประภาพรรณพิไลย มาอภิบาลเป็นพระราชธิดาบุญธรรม พร้อมกับ พระเจ้าลูกเธอ พระองค์เจ้าเยาวภาพงศ์สนิท สมเด็จพระเจ้าบรมวงศ์เธอ กรมพระยาชัยนาทนเรนทรและพระเจ้าลูกเธอ พระองค์เจ้าวาปีบุษบากร
พระองค์เจ้าประภาพรรณพิไลยสิ้นพระชนม์ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 8 กันยายน พ.ศ. 2491 สิริพระชันษา 63 ปี จัดพระราชพิธีพระราชทานเพลิงพระศพ ณ ท้องสนามหลวง เมื่อวันที่ 23 เมษายน พ.ศ. 2493 โดยใช้พระเมรุมาศองค์เดียวกับพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
พระเกียรติยศ

| ธรรมเนียมพระยศของ พระองค์เจ้าประภาพรรณพิไลย |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

13 สิงหาคม พ.ศ. 2428 – 23 ตุลาคม พ.ศ. 2453 : พระเจ้าลูกเธอ พระองค์เจ้าประภาพรรณพิไลย
23 ตุลาคม พ.ศ. 2453 – 26 พฤศจิกายน พ.ศ. 2468 : พระเจ้าน้องนางเธอ พระองค์เจ้าประภาพรรณพิไลย
26 พฤศจิกายน พ.ศ. 2468 – 10 กรกฎาคม พ.ศ. 2478 : พระเจ้าพี่นางเธอ พระองค์เจ้าประภาพรรณพิไลย
10 กรกฎาคม พ.ศ. 2478 – 8 กันยายน พ.ศ. 2491 : พระเจ้าบรมวงศ์เธอ พระองค์เจ้าประภาพรรณพิไลย
พระเกียรติยศ > เครื่องราชอิสริยาภรณ์

พ.ศ. 2442 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2456 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
พ.ศ. 2482 –  เหรียญรัตนาภรณ์ รัชกาลที่ 8 ชั้นที่ 1 (อ.ป.ร.1)
อาฒยา ฐิติกุล

อาฒยา ฐิติกุล ชื่อเล่น จีน, จีโน่ เป็นนักกอล์ฟชาวไทย ปัจจุบันเล่นอยู่ใน แอลพีจีเอ ทัวร์ และ เลดีส์ ยูโรเปี้ยน ทัวร์ อาฒยาเป็นนักกอล์ฟที่อายุน้อยที่สุดในโลกที่ชนะการแข่งขันกอล์ฟอาชีพ โดยเธอชนะการแข่งขัน เลดีส์ ยูโรเปี้ยน ไทยแลนด์ แชมเปี้ยนชิพ เมื่อวันที่ 9 กรกฎาคม พ.ศ. 2560 ในขณะที่เป็นนักกอล์ฟสมัครเล่น และมีอายุเพียง 14 ปี 4 เดือน 19 วัน นอกจากนี้ อาฒยายังคว้าเหรียญทอง ประเภททีมผสมในกีฬากอล์ฟในโอลิมปิกเยาวชนฤดูร้อน 2018 ที่ประเทศอาร์เจนตินา
อาฒยา คว้าแชมป์ในแอลพีจีเอ ทัวร์เป็นครั้งแรก ในการแข่งขันเจทีบีซี คลาสสิก ที่เมืองคาร์ลสแบด รัฐแคลิฟอร์เนีย เมื่อวันที่ 27 มีนาคม พ.ศ. 2565
นับจนถึงเดือนมกราคม พ.ศ. 2566 อาฒยา คว้าแชมป์อาชีพในแอลพีจีเอ ทัวร์ ไปแล้ว 2 รายการ และคว้าแชมป์ในเลดีส์ ยูโรเปี้ยน ทัวร์ไปอีก 4 รายการ
ประวัติ

อาฒยา เกิดเมื่อวันที่ 20 กุมภาพันธ์ พ.ศ. 2546 ที่อำเภอบ้านโป่ง จังหวัดราชบุรี เป็นบุตรของคุณพ่อมนตรี และคุณแม่ศิริวรรณ ฐิติกุล อาฒยาในวัยเด็กเป็นโรคภูมิแพ้ ครอบครัวจึงหาทางเสริมสร้างภูมิต้านทานให้แข็งแกร่งขึ้นด้วยการให้หัดเล่นกีฬาสักอย่างหนึ่ง โดยคุณปู่ ณัฐพงศ์ ฐิติกุล ให้เลือกระหว่างกอล์ฟกับเทนนิส ซึ่งทั้งคู่เป็นกีฬาที่สามารถต่อยอดเป็นอาชีพได้ในอนาคต อาฒยาซึ่งเคยดูการแข่งขันเทนนิสทางโทรทัศน์บ่อย ๆ คิดกับตัวเองว่า หากเล่นเทนนิสจะต้องวิ่งไปมาตลอดเวลาคงเหนื่อยเกินไป จึงตัดสินใจเลือกกอล์ฟซึ่งเป็นกีฬาที่ดูเหนื่อยน้อยกว่าแทน เธอจึงได้หัดเล่นกอล์ฟเมื่ออายุ 6 ขวบ
นักกอล์ฟสมัครเล่น

อาฒยา เริ่มเป็นที่จับตามองของวงการกอล์ฟทั่วโลก เมื่อเธอชนะการแข่งขัน เลดีส์ ยูโรเปี้ยน ไทยแลนด์ แชมเปี้ยนชิพ 2017 ซึ่งเป็นรายการใน เลดีส์ ยูโรเปี้ยน ทัวร์ เมื่อวันที่ 9 กรกฎาคม พ.ศ. 2560 ทำให้เธอเป็นนักกอล์ฟที่มีอายุน้อยที่สุดในโลกที่ชนะการแข่งขันกอล์ฟอาชีพ ในวัยเพียง 14 ปี 4 เดือน 19 วัน
อาฒยา ได้เหรียญทอง 2 เหรียญ จากการแข่งขันกอล์ฟ ประเภทบุคคลหญิง และทีมหญิง ในกีฬาซีเกมส์ 2017 ที่ประเทศมาเลเซีย และได้เหรียญทอง จากการแข่งขันกอล์ฟประเภททีมผสมในโอลิมปิกเยาวชนฤดูร้อน 2018 ที่ประเทศอาร์เจนตินา
อาฒยา ชนะการแข่งขันกอล์ฟอาชีพรายการที่ 2 ในขณะที่ยังเป็นนักกอล์ฟสมัครเล่น เมื่อเธอชนะการแข่งขัน เลดีส์ ยูโรเปี้ยน ไทยแลนด์ แชมเปี้ยนชิพ 2019 ในเดือนกรกฎาคม พ.ศ. 2562 เป็นการชนะการแข่งขันรายการนี้เป็นครั้งที่ 2 ในรอบ 3 ปี โดยในขณะนั้นเธอมีอายุเพียง 16 ปี
นักกอล์ฟอาชีพ

อาฒยา เริ่มเป็นนักกอล์ฟอาชีพ เมื่อเดือนมกราคม พ.ศ. 2563 เธอเริ่มแข่งขันใน เลดีส์ ยูโรเปี้ยน ทัวร์
ในวันที่ 27 มิถุนายน พ.ศ. 2564 อาฒยา ชนะการแข่งขัน เลดีส์ ยูโรเปี้ยน ทัวร์ เป็นครั้งที่ 3 เมื่อเธอชนะการแข่งขัน ทิปสปอร์ต เช็ก เลดีส์ โอเพ่น ที่ประเทศเช็กเกีย และได้รับสิทธิ์ในการแข่งขันรายการกอล์ฟเมเจอร์ 2 รายการ ได้แก่ เอวิยอง แชมเปี้ยนชิพ และ เอไอจี วีเมนส์ โอเพ่น อาฒยาคว้าแชมป์ เลดีส์ ยูโรเปี้ยน ทัวร์ รายการที่ 4 ของเธอ และเป็นรายการที่ 2 ของปี ในการแข่งขัน วีพี แบงค์ สวิส เลดีส์ โอเพ่น เมื่อเดือนกันยายน พ.ศ. 2564 ที่ประเทศสวิตเซอร์แลนด์
อาฒยา จบฤดูกาลด้วยผลงานแชมป์ 2 รายการ, รองแชมป์ 3 รายการ และอยู่ใน 10 อันดับแรก อีก 9 รายการ ทำให้เธอคว้ารางวัลคะแนนรวมสูงสุด ตลอดฤดูกาลของ เลดีส์ ยูโรเปี้ยน ทัวร์ และรางวัลรุกกี้ ออฟ เดอะ เยียร์ (รางวัลสำหรับผู้เล่นใหม่ที่ทำคะแนนรวมได้สูงสุด) ทำให้เธอเป็นผู้เล่นที่อายุน้อยที่สุดที่ได้รับรางวัลคะแนนรวมสูงสุด ตลอดฤดูกาลของ เลดีส์ ยูโรเปี้ยน ทัวร์
รายการที่ชนะการแข่งขันกอล์ฟอาชีพ (17) > แอลพีจีเอ ทัวร์ (4)

| ลำดับ | วันที่ | การแข่งขัน | คะแนน | พาร์ | ระยะห่าง | รองชนะเลิศ | เงินรางวัลที่ได้รับ (USD) |
| --- | --- | --- | --- | --- | --- | --- | --- |
| 1 | 27 มีนาคม 2565 | เจทีบีซี คลาสสิก | 69-70-69-64=272 | −16 | เพลย์ออฟ |  นันนา เคิร์สต์ แมดเซ่น | 225,000 |
| 2 | 25 กันยายน 2565 | วอลมาร์ท อาร์คันซอ แชมเปี้ยนชิพ | 67-61-68=196 | −17 | เพลย์ออฟ |  แดเนี่ยลล์ คัง | 345,000 |
| 3 | 30 มิถุนายน 2567 | Dow Championship  (ร่วมกับ  Yin Ruoning) | 64-66-66-62=258 | −22 | 1 สโตรก |  Ally Ewing และ  Jennifer Kupcho | 366,082 (ต่อคน) |
| 4 | 24 พฤศจิกายน 2567 | CME Group Tour Championship | 71-67-63-65=266 | −22 | 1 สโตรก |  Angel Yin | 4,000,000 |
รายการที่ชนะการแข่งขันกอล์ฟอาชีพ (17) > เลดีส์ ยูโรเปี้ยน ทัวร์ (5)

| ลำดับ | วันที่ | การแข่งขัน | คะแนน | พาร์ | ระยะห่าง | รองชนะเลิศ |
| --- | --- | --- | --- | --- | --- | --- |
| 1 | 9 ก.ค. 2560 | เลดีส์ ยูโรเปี้ยน ไทยแลนด์ แชมเปี้ยนชิพ[1] | 70-71-70-72=283 | −5 | 2 สโตรก |  อานา เมเนนเดซ |
| 2 | 23 ก.ค. 2562 | เลดีส์ ยูโรเปี้ยน ไทยแลนด์ แชมเปี้ยนชิพ (2)[1] | 69-67-63-67=266 | −22 | 5 สโตรก |  เอสเธอร์ เฮนเซเลท |
| 3 | 27 มิ.ย. 2564 | ทิปสปอร์ต เช็ก เลดีส์ โอเพ่น | 68-68-65=201 | −15 | 1 สโตรก |  นูเรีย อิตูร์ริออซ |
| 4 | 11 ก.ย. 2564 | วีพี แบงค์ สวิส เลดีส์ โอเพ่น | 68-66-66=200 | −16 | 1 สโตรก |  มาเรียนเน่ สคาร์ปนอร์ด |
| 5 | 15 กุมภาพันธ์ 2568 | PIF Saudi Ladies International | 67-64-69=200 | −16 | 4 สโตรก |  Lee So-mi |
1  อาฒยา ชนะการแข่งขันในขณะเป็นนักกอล์ฟสมัครเล่น
สถิติเพลย์ออฟ เลดีส์ ยูโรเปี้ยน ทัวร์ (0–1)
| ลำดับ | ปี | การแข่งขัน | คู่แข่ง | ผล |
| --- | --- | --- | --- | --- |
| 1 | 2564 | อรามโก้ ทีม ซีรีส์ – ลอนดอน |  มาเรียนเน่ สคาร์ปนอร์ด | แพ้ให้กับเบอร์ดี้ ในการเพลย์ออฟ หลุมที่ 2 |
รายการที่ชนะการแข่งขันกอล์ฟอาชีพ (17) > สมาคมกีฬากอล์ฟอาชีพสตรี (Thai LPGA Tour) (5)

2563 (5) สิงห์-เอสเอที ไทยแอลพีจีเอ แชมเปียนชิป สนาม 3, สิงห์-เอสเอที ไทยแอลพีจีเอ แชมเปียนชิป สนาม 6, สิงห์-เอสเอที ไทยแอลพีจีเอ แชมเปียนชิป สนาม 7, สิงห์-เอสเอที ไทยแอลพีจีเอ แชมเปียนชิป สนาม 8, เมืองไทยประกันภัย ไทยแลนด์ แอลพีจีเอ มาสเตอร์ส
รายการที่ชนะการแข่งขันกอล์ฟอาชีพ (17) > เลดีส์ เอเชียน ทัวร์ (1)

| No>  | Date | Tournament | Winning score | Margin of victory | Runner-up |
| --- | --- | --- | --- | --- | --- |
| 1 | 23 Dec 2023 | Simone Asia Pacific Cup  (individual) | −14 (68-65-69=202) | 7 strokes |  Lee Da-yeon |
รายการที่ชนะการแข่งขันกอล์ฟอาชีพ (17) > รายการอื่นๆ (2)

2564 (1) ฟีนิกซ์ เลดี้ส์ คลาสสิค
2023 (1) Simone Asia Pacific Cup - team (ร่วมกับ จารวี บุญจันทร์)
อันดับโลก

อันดับจากการจัดอันดับโลกกอล์ฟหญิง ในแต่ละปี
| ปี | อันดับโลก | คะแนนเฉลี่ย | อ้างอิง |
| --- | --- | --- | --- |
| 2017 | 352 | 0.23 |  |
| 2018 | 245 | 0.42 |  |
| 2019 | 229 | 0.46 |  |
| 2020 | 275 | 0.40 |  |
| 2021 | 19 | 3.27 |  |
| 2022 | 3 | 6.37 |  |
| 2023 | 9 ^ | 5.51 |  |
รางวัล

2021 Race to Costa Del Sol
2021 Order of Merit
2021 Rookie of the Year
2023 LPGA Vare Trophy
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
แหล่งข้อมูลอื่น

อันดับโลกนักกอล์ฟหญิง
| ด ค กนักกีฬาทีมชาติไทยที่ได้เหรียญรางวัลโอลิมปิกเยาวชน |
| --- | --- | --- |
 ฤดูร้อน 2010  2014  2018  ฤดูหนาว 2020  2024 
|  เหรียญทอง |  วรวงษ์ พงษ์พานิช  พิสิษฐ์ พูดฉลาด  ทรัพย์สิรี แต้รัตนชัย  ศิริพร แก้วดวงงาม  พาณิภัค วงศ์พัฒนกิจ  รัตนาพร ปักการะถา  ดวงอักษร ใจดี  กานต์ธิดา แสงสิน  อาฒยา ฐิติกุล  วันชัย หลวงนิติกุล  พัณพัชรา สมนึก  อธิชัย เพิ่มทรัพย์  |  |
|  เหรียญเงิน |  สิริวิมล ประมงคล  จตุภูมิ ชินวงศ์  ชิดชนก พูลทรัพย์สกุล  ศักดิ์ดา มีบุญ  สาริศา สุวรรณเชษฐ์  ณัฐวัฒน์ ชมชื่น  นฤพงษ์ เทพเสน  ทิพย์วรา จรถวิล  ศราวุธ สุขเทศ  พรทิพย์ บัวป่า  อาเยเซ กัมเปออล  |  |
|  เหรียญทองแดง |  แดนไท บุญมา  สุภมาส แสงจันทร์  บุศนันทน์ อึ๊งบำรุงพันธุ์  พิทยาภรณ์ ไชยวรรณ  วีระพล จงจอหอ  |  |
อาฒยา (คนที่ 4 จากซ้าย) ในการแข่งขันโอลิมปิกเยาวชนฤดูร้อน 2018
กุนเธอร์

| Gunther |
| --- | --- |

ชื่อเกิด: Walter Hahn
เกิด:  (1987-08-20) 20 สิงหาคม ค.ศ. 1987 (37 ปี) Vienna, Austria
ประวัติมวยปล้ำอาชีพ
ชื่อบนสังเวียน: Big Daddy Walter Big Van Walter Gha-cha-ping Gunther Walter Walter Hahn
ส่วนสูง: 6 ฟุต 4 นิ้ว (193 เซนติเมตร)
น้ำหนัก: 265 lb (121 kg)
มาจาก: Vienna, Austria
ฝึกหัดโดย: Michael Kovac
เปิดตัว: 19 November 2005
วอลเตอร์ ฮาห์น (Walter Hahn; 20 สิงหาคม 1987) เป็นนักมวยปล้ำและผู้ฝึกสอนชาวออสเตรียที่เซ็นสัญญากับ WWE ภายใต้ชื่อ กุนเธอร์ (Gunther) เดิมใช้ชื่อ วอลเตอร์ (Walter; โดยทั่วไปแล้วจะมีสไตล์ในตัวพิมพ์ใหญ่ทั้งหมดในฐานะ WALTER) เขาปล้ำในสมาคมอิสระมากมายทั่วโลกที่โดดเด่นที่สุด Westside Xtreme Wrestling, Pro Wrestling Guerrilla (PWG) ซึ่งเป็นอดีตแชมป์โลก PWG 1 สมัยและ Progress Wrestling เป็นแชมป์โลก Progress 1 สมัย ใน NXT UK ได้เป็นแชมป์ United Kingdom ในปี 2022 สามารถคว้าแชมป์อินเตอร์คอนติเนนทัลได้เป็นเส้นแรกในค่ายหลัก WWE และครองยาวนานที่สุดในประวัติศาสตร์ 666 วัน ในปี 2024 ได้เป็นผู้ชนะคิงออฟเดอะริง และเป็นแชมป์โลกเฮวีเวต
แชมป์และรางวัล

CBS Sports
Match of the Year (2020) vs. Ilja Dragunov
DEFIANT Wrestling
DEFIANT Internet Championship (1 time)
ESPN
Match of the Year (2022) vs. Sheamus at Clash at the Castle
European Wrestling Promotion
EWP Tag Team Championship (1 time) – with Michael Kovac
Fight Club: PRO
Infinity Trophy (2018)
German Stampede Wrestling
GSW Tag Team Championship (1 time) – with Robert Dreissker
Over the Top Wrestling
OTT Championship (1 time)
PROGRESS Wrestling
PROGRESS Wrestling Atlas Championship (3 times)
PROGRESS (Unified) World Championship (1 time)
Pro Wrestling Fighters
PWF North-European Championship (1 time)
Pro Wrestling Guerrilla
PWG World Championship (1 time)
Pro Wrestling Illustrated
Ranked No. 4 of the top 500 singles wrestlers in the PWI 500 in 2023
Rings of Europe
20 man Halloween Rumble (2006)
RoE King of Europe No. 1 Contenders Championship Tournament (2007)
Sports Illustrated
Ranked No. 9 of the top 10 wrestlers of 2023
TNT Extreme Wrestling
TNT World Championship (1 time)
Westside Xtreme Wrestling
wXw Unified World Wrestling Championship (3 times)
wXw World Tag Team Championship (4 times) – with Robert Dreissker (1), Zack Sabre Jr (1), Timothy Thatcher (1) and Ilja Dragunov (1)
16 Carat Gold Tournament (2010)
wXw World Tag Team Tournament (2015) – with Zack Sabre Jr.
World Tag Team League (2017) – with Timothy Thatcher
Ambition 11 Tournament (2019)
Wrestling Observer Newsletter
Europe MVP (2018–2020)
WWE
World Heavyweight Championship (1 time)
WWE Intercontinental Championship (1 time)
NXT United Kingdom Championship
King of the Ring (2024)
แหล่งข้อมูลอื่น

กุนเธอร์ ที่ WWE.com
Walter Hahn ที่อินเทอร์เน็ตมูวีเดตาเบส
เป็นเจ้าของสถิติแชมป์อินเตอร์คอนติเนนทัลที่ครองยาวนานที่สุดในประวัติศาสตร์ WWE 666 วัน
แก้วกลางดง

| แก้วกลางดง |
| --- | --- |
สร้างโดย: อาร์เอส
บทประพันธ์: ทมยันตี
บทละครโทรทัศน์: พิง ลำพระเพลิง วาทินี โอฬาร์กร
กำกับโดย: พิง ลำพระเพลิง
แสดงนำ: ธนา สุทธิกมล
ดนตรีแก่นเรื่องเปิด: ว่าจะไม่ (ธนา ลิมปารยะ)
ดนตรีแก่นเรื่องปิด: รักมากเท่าไหร ใจเจ็บเท่านั้น (ศรัณย์ภัทร พัชระเศรษฐ์กุล)
จำนวนตอน: 30 ตอน
การผลิต
ควบคุมงานสร้าง: องอาจ สิงห์ลำพอง
ความยาวตอน: 60-90 นาที
ออกอากาศ
สถานีโทรทัศน์: ช่อง 8
ออกอากาศ: 25 เมษายน​ 2555 – 3 กรกฎาคม 2555
แก้วกลางดง   เป็นนวนิยายจากบทประพันธ์ของ "ทมยันตี"   ที่นำเสนอเรื่องราวของ "เมียวดี" เด็กสาวชาวเขา ไร้เดียงสา ที่เรียนรู้ประสบการณ์ชีวิตด้วยตนเองเพื่อความอยู่รอด มีความจริงใจต่อเพื่อนมนุษย์และธรรมชาติ เปรียบเสมือนแก้วกลางดง จนเป็นที่หมายปองของ ทรงเผ่า หนุ่มชาวกรุงที่คอยช่วยเหลือเมียวดีจนครองรักกัน
การดัดแปลง

จากอรรถรสในการประพันธ์ของคุณทมยันตี ทำให้นวนิยาย แก้วกลางดง ถูกสร้างเป็นละครโทรทัศน์ถึง 4 ครั้ง และภาพยนตร์ 1 ครั้ง โดยมีการแก้ไข แต่งเติม ดัดแปลงบทการแสดงไปตามเจตนารมณ์ของผู้สร้างเหล่านั้น โดยผู้รับบท เมียวดี ในภาพยนตร์เมื่อปี พ.ศ. 2528 คือ จินตหรา สุขพัฒน์ ส่วนผู้รับบทเมียวดีในละครโทรทัศน์ ได้แก่ มยุรา เศวตศิลา, อรพรรณ วัชรพล, ปิยธิดา วรมุสิก และ จริญญา ศิริมงคลสกุล
รายชื่อนักแสดงและการสร้าง

| ปี | พ> ศ. 2523 | พ> ศ. 2528 | พ> ศ. 2530 | พ> ศ. 2543 | พ> ศ. 2555 | พ> ศ. 2562 |
| --- | --- | --- | --- | --- | --- | --- |
| ออกอากาศทาง/ฉายที่ | ละคร ช่อง 9 | ภาพยนตร์ | ละคร ช่อง 7 | ละคร ช่อง 3 | ละคร ช่อง 8 | ละคร ช่อง 3 |
| ผู้สร้าง | สินีนาฏ โพธิเวส | ไฟว์สตาร์โปรดักชั่น | ดาราวิดีโอ | ทีวีซีน | ช่อง 8 | รักละคร |
| ผู้ผลิต | - |  | ดาราวิดีโอ |  |  | รักละคร |
| บทการแสดง | - | - | ปราณประมูล | เอกลิขิต | ธนินทร อุชุภาพ | ภัทรนันทน์ อิศรางกูร ณ อยุธยา   ณัฏฐพล เกษบุญชู   ภัณฑ์ณัฐ วงศ์วัชรกมล |
| ผู้กำกับ | - | สักกะ จารุจินดา | ธนะรัตน์ ธรรมศิลป์ | สุประวัติ ปัทมสูต | ผิน เกรียงไกรสกุล | กรพจน์ สืบชมภู |
บทบาท: นักแสดงหลัก
| เมียวดี | มยุรา ธนะบุตร | จินตหรา สุขพัฒน์ | อรพรรณ พานทอง | ปิยธิดา มิตรธีรโรจน์ | จริญญา ศิริมงคลสกุล   (แก้ว เฟย์ฟางแก้ว) | อิษยา ฮอสุวรรณ |
| ทรงเผ่า | อนุสรณ์ เตชะปัญญา | ยุรนันท์ ภมรมนตรี | พงษ์พัฒน์ วชิรบรรจง | จอนนี่ แอนโฟเน่ | ธนา สุทธิกมล | วฤษฎิ์ ศิริสันธนะ |
| ฟ้าลั่น | รอง เค้ามูลคดี | ต่อลาภ กำพุศิริ | ธีรวัฒน์ ทองจิตติ   (ซูโม่เป๊ปซี่) | นพัตฏ์ธร มัททวีวงศ์ (โจ๊กเกอร์) | สมพงษ์ คุณาประถม   (อี๊ด โปงลางสะออน) | เฉลิมพล ทิฆัมพรธีระวงศ์ |
| หนูนา | ด.ญ.ลลิตา ปัญโญภาส |  | ด.ญ.กัญญาลักษณ์ บำรุงรักษ์ | ด.ญ.พิมประภา ตั้งประภาพร |  |  |
รายชื่อนักแสดง พ.ศ. 2523

อนุสรณ์ เตชะปัญญา รับบทเป็น ทรงเผ่า
มยุรา ธนะบุตร รับบทเป็น เมียวดี
รอง เค้ามูลคดี รับบทเป็น ฟ้าลั่น
ด.ญ.ลลิตา ปัญโญภาส รับบทเป็น หนูนา
ด.ช.อ๊อด จินดานุช รับบทเป็น มนัส
รายชื่อนักแสดง พ.ศ. 2528

ยุรนันท์ ภมรมนตรี รับบทเป็น ทรงเผ่า
จินตรา สุขพัฒน์ รับบทเป็น เมียวดี
ไปรมา รัชตะ รับบทเป็น หวาน
โกวิท วัฒนกุล รับบทเป็น สถิต(อั๋น)
ต่อลาภ กำพุศิริ รับบทเป็น ฟ้าลั่น
รุจน์ รณภพ รับบทเป็น ทนง
อัจฉราพรรณ ไพบูลย์สุวรรณ รับบทเป็น คุณวงศ์
โกวิท วัฒนกุล รับบทเป็น
ไกรลาศ เกรียงไกร รับบทเป็น ตาจั่น
ด.ญ.ไพลิน จินดานุช รับบทเป็น หนูนา
สุทธิจิตร วีระเดชกำแหง รับบทเป็น วิลาสินี
รายชื่อนักแสดง พ.ศ. 2530

พงษ์พัฒน์ วชิรบรรจง รับบทเป็น ทรงเผ่า
อรพรรณ พานทอง รับบทเป็น เมียวดี
ธีรวัฒน์ ทองจิตติ (ซูโม่เป๊ปซี่) รับบทเป็น ฟ้าลั่น
อุทุมพร ศิลาพันธ์ รับบทเป็น หวาน
เกษศริน พูนลาภ
สมบูรณ์ สุขีนัย
ชัย ราชพงษ์
เฉลา ประสพศาสตร์
อมรา อัศวนนท์
สุดเฉลียว เกตุผล
นรา กุยะเนตร
ด.ญ.กัญญาลักษณ์ บำรุงรักษ์ รับบทเป็น หนูนา
รายชื่อนักแสดง พ.ศ. 2543

จอนนี่ แอนโฟเน่ รับบทเป็น ทรงเผ่า
ปิยธิดา มิตรธีรโรจน์ รับบทเป็น เมียวดี
นพัตฏ์ธร มัททวีวงศ์ รับบทเป็น ฟ้าลั่น
วิชุดา พินดั้ม รับบทเป็น พุทซ้อน
วิทิต แลต รับบทเป็น สารวัตรอั๋น
กัลยา เลิศเกษมทรัพย์ รับบทเป็น หวาน
อนุสรณ์ เดชะปัญญา รับบทเป็น ทนง
วาสนา สิทธิเวช รับบทเป็น บัว
เจจินตัย อันติมานนท์ รับบทเป็น แวว
เปียทิพย์ คุ้มวงศ์ รับบทเป็น แม่ของแวว
นีรนุช ปัทมสูต รับบทเป็น แม่ของหวาน
วิทยา เจตะภัย (ถนอม สามโทน) รับบทเป็น ผู้ใหญ่บ้านชาวเขา
สุทธิจิตร วีระเดชกำแหง รับบทเป็น   ป้าวงศ์
สุประวัติ ปัทมสูต รับบทเป็น ลุงวดี
ตี๋ ดอกสะเดา รับบทเป็น โซเผ่า
สายัณห์ ดอกสะเดา รับบทเป็น เตี่ย
ด.ญ.พิมประภา ตั้งประภาพร รับบทเป็น หนูนา
ด.ช.ศิลปิน อยู่หน้า รับบทเป็น มนัส
รายชื่อนักแสดง พ.ศ. 2555

ธนา สุทธิกมล รับบทเป็น ทรงเผ่า
จริญญา ศิริมงคลสกุล รับบทเป็น เมียวดี
สมพงษ์ คุนาประถม (อี๊ด โปงลางสะออน) รับบทเป็น ฟ้าลั่น
รมิดา ประภาสโนบล รับบทเป็น เชอรี่
สุพจน์ จันทร์เจริญ รับบทเป็น สาทิศ
ศุภักษร ไชยมงคล รับบทเป็น หวาน
เจสัน ยัง รับบทเป็น อั๋น
สมภพ เบญจาธิกุล รับบทเป็น ทรงพล
แวร์  โซว รับบทเป็น บัวคลี่
รัชนี ศิระเลิศ รับบทเป็น รำพา
ราตรี วิทวัส รับบทเป็น วงศ์
นภัสนันท์ หวังเจริญทวีกุล รับบทเป็น
ดวงใจ หทัยกาญจน์ รับบทเป็น
อุดม ชวนชื่น รับบทเป็น
ฐิติภัสร์ ศรีคงณัฐกุล รับบทเป็น
โอนิรันต์ กรุณา (โอโม่ โปงลางสะออน) รับบทเป็น เหินฟ้า
คณะ โปงลางสะออน รับบทเป็น
รายชื่อนักแสดง พ.ศ. 2555 > นักแสดงรับเชิญ

เกริกเกียรติ พันธ์พิพัฒน์ รับบทเป็น
ด.ช.ภัทรกร ประเสริฐเศรษฐ์ รับบทเป็น ทรงเผ่า (วัยเด็ก)
ด.ญ.ชนิกานต์ ตังกบดี รับบทเป็น เมียวดี (วัยเด็ก)
ด.ญ.พรสรวง รวยรื่น รับบทเป็น ผิน
ด.ช.กฤต ศิริสวัสดิ์ รับบทเป็น ยอด
รายชื่อนักแสดง พ.ศ. 2562

| ปี | พ> ศ. 2562 |
| --- | --- |
สถานีออกอากาศ: ช่อง 3 เอชดี
บริษัทผู้ผลิต: บริษัท รักละคร จำกัด
บทประพันธ์: ทมยันตี
บทโทรทัศน์: ภัทรนันทน์ อิศรางกูร ณ อยุธยา   ณัฏฐพล เกษบุญชู
ผู้กำกับการแสดง: กรพจน์ สืบชมภู
บทบาท: นักแสดงหลัก
ทรงเผ่า ปราบริปู (เผ่า): วฤษฎิ์ ศิริสันธนะ
มิยาวดี อูไพร (เมียวดี): อิษยา ฮอสุวรรณ
เจตน์ อัศวากุล: ธรรม์ธัช ธารินทร์ภิรมย์
คาทีรา อัครเมศ (หวาน): สเตฟานี เลอร์ช
บทบาท: นักแสดงสมทบ
ฟ้าลั่น: เฉลิมพล ฑิฆัมพรธีรวงศ์
บัว: รัชนก แสงชูโต
ทนง: ทูน หิรัญทรัพย์
อั้น: ภัทรบุตร เขียนนุกูล
จาด: สุขพัฒน์ โล่วัชรินทร์
ลุงคำป้อ: แอนนา ชวนชื่น
ป้าบัวตอง: จอย ชวนชื่น
จินตัย อัศวากุล: ศานติ สันติเวชกุล
อุสา: ปรารถนา สัชฌุกร
แวว:  ณภัทร ชุ่มจิตตรี
ป้าวงศ์: พิมพ์แข กุญชร ณ อยุธยา
เม้: ธนธัส อภิธานวิทิต
มะเส่ง: จักรพันธ์ จันโอ
บทบาท: นักแสดงรับเชิญ
พรานจั่น: กลศ อัทธเสรี
ปราบ: ปิยะ วิมุกตายน
พิท: สมยศ มาตุเรศ
มิลค์: ทฤฒมน ธวัลกรภคณัช
: ณิชาภา กุลวัฒน์ธีรโชติ
มันแกว: ธัญญภัสร์ ภัทรธีรชัยเจริญ
เจณิส: เจณิสตา พรหมผดุงชีพ
: [[]]
: [[]]
หวาน (วัยเด็ก): ด.ญ.ณภัค เจนจิตรานนท์
ทรงเผ่า (วัยเด็ก): ด.ช.อัคคพล เย็นนที
เมียวดี (วัยเด็ก): ด.ญ.คีตภัทร ป้องเรือ
เกชา เปลี่ยนวิถี

| เกชา เปลี่ยนวิถี |
| --- | --- |

สารนิเทศภูมิหลัง
เกิด: 1 เมษายน พ.ศ. 2469 เกชา แดนมะตาม จังหวัดราชบุรี ประเทศสยาม
เสียชีวิต: 28 กรกฎาคม พ.ศ. 2564 (95 ปี) จังหวัดอุทัยธานี ประเทศไทย
คู่สมรส: รื่น เปลี่ยนวิถี อนงค์ เปลี่ยนวิถี
บุตร: 5 คน
อาชีพ: นักแสดง
ปีที่แสดง: พ.ศ. 2494 - 2533
ผลงานเด่น: ไพรกว้าง (2499) เพชรตัดเพชร (2509)
พระสุรัสวดี: ดาราร้ายชายยอดเยี่ยม พ.ศ. 2530 - 1+1ฉึ่งแหลก 
ฐานข้อมูล
IMDb
ThaiFilmDb
เกชา เปลี่ยนวิถี (1 เมษายน พ.ศ. 2469 - 28 กรกฎาคม พ.ศ. 2564) นักแสดงอาวุโส มีชื่อเสียงเป็นที่จดจำจากบทเจ้าพ่อ จากภาพยนตร์เรื่อง เพชรตัดเพชร และรับบทผู้ร้ายมาตลอดชีวิตการแสดง
ประวัติ

เกชา เปลี่ยนวิถี มีชื่อและนามสกุลจริงว่า เกชา แดนมะตาม เกิดเมื่อวันที่ 1 เมษายน พ.ศ. 2469 ที่อำเภอบ้านโป่ง จังหวัดราชบุรี ในวัยหนุ่มเคยใช้ชีวิตอย่างนักเลงมาก่อน และเคยทำอาชีพคุมคิวรถเมล์ เริ่มชีวิตการแสดงตั้งแต่ประมาณ พ.ศ. 2498 โดยรับบทพระเอกในภาพยนตร์ ที่มีชื่อเสียงคือเรื่อง ไพรกว้าง (2499) ของละโว้ภาพยนตร์ ทำให้ได้รับเลือกเป็น สมเด็จพระนเรศวรมหาราช ใน นเรศวรมหาราช ของอัศวินภาพยนตร์  โดยพระเจ้าวรวงศ์เธอ พระองค์เจ้าภาณุพันธุ์ยุคล พ.ศ. 2500 คู่กับ รัตนาภรณ์ อินทรกำแหง แต่ถูกจับด้วยข้อหาเป็นภัยต่อสังคมก่อนเริ่มถ่ายทำในช่วงปลายของรัฐบาลจอมพล ป. พิบูลสงคราม และถูกจำคุกอยู่นานหลายปี  ส่วนบทนำในภาพยนตร์ เสด็จพระองค์ชายใหญ่ทรงคัดเลือก ชูชัย พระขรรค์ชัย มาแสดงแทน
หลังพ้นโทษจำคุก เกชาได้ไปทำงานโรงโม่หิน ที่จังหวัดราชบุรี  และได้รับการชักชวนจากปริญญา ทัศนียกุล ผู้อำนวยการสร้างภาพยนตร์ เพชรตัดเพชร  ให้มารับบทนำ หัวหน้าฝ่ายผู้ร้าย  พบดารานำชื่อดังแห่งยุค  มิตร ชัยบัญชา ลือชัย นฤนาท และ เพชรา เชาวราษฎร์ เมื่อ พ.ศ. 2509 เกชามีชื่อเสียงโด่งดังอีกครั้งในฐานะดาวร้ายจากภาพยนตร์เรื่องนี้ และทำให้ได้รับบทเป็นผู้ร้ายตัวหลักในภาพยนตร์เรื่องต่างๆ นับตั้งแต่นั้นเป็นต้นมา เขามีผลงานการแสดงต่อเนื่องมากมายจนกระทั่งได้ตัดสินใจหยุดรับงานแสดงไปใน พ.ศ. 2530 ก่อนจะกลับมารับงานแสดงอีกครั้งในภาพยนตร์เรื่อง ห้าแพร่ง ตอน "ห้องเตียงรวม" ซึ่งผลิตโดยจีทีเอช เมื่อปี พ.ศ. 2552 โดยรับบทเป็นผู้ป่วยในโรงพยาบาลเตียงข้างเคียงกับ แดน วรเวช ดานุวงศ์
ในวาระสุดท้ายของชีวิต เกชา เปลี่ยนวิถี ได้รับการตรวจพบว่าติดเชื้อจากโรคติดเชื้อไวรัสโคโรนา 2019 ระหว่างเดินทางไปเยี่ยมหลานชายของตนเองที่จังหวัดอุทัยธานี จึงเข้ารับการรักษาตัวที่โรงพยาบาลอุทัยธานีเมื่อวันที่ 14 กรกฎาคม พ.ศ. 2564 โดยมีนายชาดา ไทยเศรษฐ์ ส.ส. อุทัยธานี ซึ่งมีศักดิ์เป็นหลานอาของเกชา เป็นผู้ดูแลค่าใช้จ่าย กระทั่งอาการป่วยจากโรคดังกล่าวดีขึ้นจนแพทย์เตรียมจะให้กลับไปพักฟื้นที่บ้านแล้ว แต่เกชาได้เสียชีวิตด้วยโรคชราอย่างกะทันหันเสียก่อน เมื่อวันที่ 28 กรกฎาคม พ.ศ. 2564 ขณะมีอายุได้ 95 ปี โดยศพของเกชาได้มีการนำไปทำพิธีฝังศพที่กุโบร์บ้านโป่ง อำเภอบ้านโป่ง จังหวัดราชบุรี ตามความปรารถนาก่อนจะเสียชีวิต
ชีวิตส่วนตัว > ด้านการงานนอกวงการ

นับถือศาสนาอิสลาม มีตำแหน่งในคณะกรรมการกลางอิสลามแห่งประเทศไทย  ฝ่ายข้อมูลข่าวสารและเทคโนโลยี
ชีวิตส่วนตัว > ด้านการสมรส

เกชาเคยสมรสมาแล้ว 2 ครั้ง
ครั้งที่ 1 นางรื่น เปลี่ยนวิถี
ครั้งที่ 2 นางอนงค์ เปลี่ยนวิถี
ชีวิตส่วนตัว > ด้านครอบครัว

เกชามีบุตรด้วยกันทั้งหมด 5 คน ได้แก่
นาตาชา เปลี่ยนวิถี นางแบบสาวชื่อดัง
เรชา เปลี่ยนวิถี
เดชา เปลี่ยนวิถี
เมชา เปลี่ยนวิถี
ศรีสกุลณี มาชื่น  (นอกสมรส)
ผลงานแสดงภาพยนตร์

เหนือนักเลง (2510)
ลูกกบ (2512)
รอยปืน (2512)
เหนือบารมี (2512)
ดอนเจดีย์ (2512)
หนาวหัวใจ (2512)
คมแฝก (2513) รับบท แสน ราชสีห์
หนองงูเห่า (2515)
ดาร์บี้ (2516)
หมอกฟ้า (2516) รับบท ทรงพล
รสรักลมสวาท (2517)
ตัดเหลี่ยมเพชร (2518)
รางวัลชีวิต (2518)
พรานเพชฌฆาต (2518) รับบท วีระ
ชุมแพ (2519) รับบท จ่าบุญถม
ดับสุริยา (2519) รับบท ผู้ใหญ่เทศ พระอาทิตย์
เสือ 4 แคว (2519) รับบท พ่อเลี้ยงดวงตะวัน
จระเข้ฟาดหาง (2519)
เพลิงทรนง (2519) รับบท วีระชาติ
คมเฉือนคม (2519) รับบท ดนัย
ใครใหญ่ใครอยู่ (2519) รับบท นายประกิจ
นักเลงสามสลึง (2519) รับบท ประชา
ราชสีห์ดง (2520)
ปืนมีตีน (2520) รับบท เดช
ไอ้สากเหล็ก (2520) รับบท นาย บรรลือ
นางฟ้าท่าเรือ (2520)
12 สิงห์สยาม (2520) รับบท ดร ประเสริฐ
สิงห์สลาตัน (2520)
มันทะลุฟ้า (2520)
ดวล (2520)
ศาลปืน (2520) รับบท ดวงเมือง
หนึ่งต่อเจ็ด (2520) รับบท อพอลโล
วีรบุรุษกุ๊ย (2520)
ถล่มมาเฟีย (2520) รับบท ทรงพล
นักเลงไม่มีอันดับ (2520)
ทางเสือผ่าน (2520) รับบท เศรษฐีบุญทอง
สิงห์รถบรรทุก (2520) รับบท พ่อเลี้ยงพรหมบุญ
7 ประจัญบาน (2520) รับบท อพอลโล
เจ้าพ่อ 7 คุก (2520) รับบท เสือชิต
ทีใครทีมัน (2520) รับบท นายฉัตร วันใจ
เกวียนหัก (2521) รับบท กำนันรอด
สืบยัดไส้ (2521)
ลบลายเสือ (2521)
2 สิงห์เอเซีย (2521) รับบท หัวหน้าอันธพาล
มหาหิน (2521) รับบท พ่อเลี้ยงเกียรติ
ด่านนรก (2521) รับบท รัฟเฟียน มัลโบโร
สิงห์สั่งป่า (2521) รับบท อนันต์ อัมรินทร์
นักสู้ภูธร (2521) รับบท กำนันใบ บางบาล
นักเลงกตัญญู (2521)
นักฆ่าตะกรุดโทน (2521)
มหาภัยพันหน้า (2521) รับบท พ่อเลี้ยงบุญตา
อาณาจักรนักเลง (2521)
ดงเย็น (2521) รับบท ท้าวด่าง
หมัดปืนไว (2521) รับบท นายพล ฮัมมินซัน
วีรบุรุษ น.ป.ย. (2522)
ไอ้ติงต๊อง (2522)
บี้ บอด ใบ้ (2522)
ไอ้ถึก (2522) รับบท เดชา
ร้ายก็รัก (2522)
สิงห์ล่าสิงห์ (2522)
นรกแตก (2522) รับบท ระหิง
นักฆ่ามหาประลัย (2523)
ไอ้ขุนเพลง (2523) รับบท เกชา
ไอ้ถึกทหารโข่ง (2523)
เจ้าพ่อภูเขียว (2524) รับบท กำธร
วันสังหาร (2524) รับบท สีทอง
ยอดหญิงผู้ยิ่งใหญ่ (2524) รับบท นายบัญชา
จอมตะบัน (2524)
ไปรษณีย์สุดหล่อ (2524)
ไอ้หนวดเหล็ก (2524)
มหาราชดำ (2524)
เสือโค่นสิงห์ (2524)
นายอำเภอไข่ดาว (2525) รับบท บัณฑูร
นักเลงโตเมืองอีสาน (2525) รับบท คนนั่งกินข้าว
เพชรตัดหยก (2525) รับบท เดชา (รับเชิญ)
ดาวพระเสาร์ (2525) รับบท ใหญ่
เพลิงภูหลวง (2525)
สมิงจ้าวท่า (2525) รับบท ชาดำ มรกต
จ้าวนรก (2525) รับบท บรรจง
จ้าวภูผา (2526) รับบท นคร
บางกระทิง (2526)
สิงห์เดนตาย (2526)
มรกตดำ (2526) รับบท เกชา
ชุมแพ ภาค 2 (2527) รับบท จ่าบุญถม
นักเพลงผู้ยิ่งใหญ่ (2527) รับบท เกชา
ยันต์สู้ปืน (2527) รับบท นายเจน วนาพรรณ
ผ่าโลกันต์ (2527)
ไอ้โหด .357 (2527) รับบท บัญชา
ฆ่าข้ามแดน (2527)
สวนทางปืน (2527) รับบท นายสั่ง
ขุมทองนรก (2529)
เสือภูพาน (2529) รับบท พวกอันธพาล
1+1 ฉึ่งแหลก (2530) รับบท นายบุญผง วงศ์วัฒนากุล
วิมานเสน่หา (2531)
สองตระกูลดิบ (2531)
ขอชื่อ สุธี สามสี่ชาติ (2532) รับบท ผอ องค์การฯ
ห้าแพร่ง (ตอน ห้องเตียงรวม) (2553) รับบท ผู้ป่วย